cyanic-selkie/wikianc huggingface dataset:
თბილისის გეოფიზიკური ობსერვატორია
ისტორია
დედამიწის კვლევის ამ ერთიანი სისტემის ნაწილს თბილისის ობსერვატორიაც წარმოადგენდა, რომელიც XIX საუკუნის დასაწყისში, 1830-იან წლებში ჩაისახა და 1844 წლიდან მსოფლიო ობსერვატორიათა ერთიან სისტემაში გაერთიანდა. ამ წელს მან სისტემური, სრულფასოვანი მაგნიტური და მეტეოროლოგიური დაკვირვებები დაიწყო. ამით საფუძველი ჩაეყარა კლიმატურ გამოკვლევებსაც, რომლებმაც ბოლო დროს განსაკუთრებული აქტუალობა შეიძინა გლობალური კლიმატის ცვლილების პრობლემასთან დაკავშირებით.
მსოფლიოს მრავალი ობსერვატორიის მსგავსად, თბილისის მაგნიტური ობსერვატორიაც, როგორც ცნობილია, საკმაოდ დიდ სივრცეს ემსახურებოდა, კერძოდ, რუსეთის იმპერიის სამხრეთ ნაწილს, მთელ კავკასიას და მათ მიმდებარე კასპიის, შავი ზღვისა და აზოვის ზღვის აკვატორიებს.
ერიკ-ემანუელ შმიტი
ადრეული წლები
ერიკ-ემანუელ შმიტის მშობლები ფიზკულტურის მასწავლებლები იყვნენ, მისი მამა მოგვიანებით ფიზიოთერაპევტი და პედიატრი მასაჟისტი გახდა. იგი აგრეთვე ბოქსის ჩემპიონი, ხოლო მისი დედა მედალოსანი მორბენალი იყო.
თბილისის გეოფიზიკური ობსერვატორია
ისტორია
არნოლდ მორიცის სახელთან არის დაკავშირებული XIX საუკუნის შუახანების კავკასიის მთავარ კულტურულ და ადმინისტრაციულ ცენტრში მაგნიტურ-მეტეოროლოგიური ობსერვატორიის მთელი კომპლექსის მშენებლობა და სპეციალურად ობსერვატორიული ტიპის პირველი შენობის აგებაც.
თბილისის მაგნიტურ-მეტეოროლოგიური ობსერვატორიის კომპლექსის ასაშენებლად თბილისის კოლონიის ტერიტორიაზე, ძველი კუკიის მიწაზე შეირჩა. ვიდრე თბილისის ობსერვატორია ძველი კუკიის ტერიტორიაზე, თბილისის კოლონიაში დაიდებდა ბინას, მან ოთხჯერ იცვალა ადგილი. ამის მიზეზი მაგნიტური დაკვირვებები იყო, რაც ვერ იტანს დედამიწის ბუნებრივი, ე. წ. ნორმალური მაგნიტური ველის ოდნავ დარღვევასაც კი, განსაკუთრებით, როდესაც ეს ტრანსპორტის ელექტროფიკაციიტაა გამოწვეული.
ერიკ-ემანუელ შმიტი
განათლება
საშუალო განათლება მიიღო სკოლაში Lycée du Parc. 1980-85 წლებში სწავლობდა École normale supérieure-ში (საშუალო ნორმალური სკოლა), რომელიც ფილოსოფიის მასწავლებლის კვალიფიკაციით დაასრულა. 1987 წელს პარიზ-სორბონის უნივერსიტეტში დისერტაციისთვის სათაურით „დიდრო და მეტაფიზიკა“ ფილოსოფიის დოქტორის ხარისხი მიიღო. 1997 წელს აღნიშნული დისერტაცია გამოქვეყნდა სათაურით „დიდრო და ცდუნების ფილოსოფია“.
თბილისის გეოფიზიკური ობსერვატორია
ისტორია
სოლოლაკის მთის კეხზე 1836-1837 წლებში აგებული პირველი მაგნიტური ობსერვატორიის გაუქმების მიზეზი მისი მოუხერხებელი მდებარეობა იყო. მამადავითის მთის მისადგომებთან აშენებული, რიგით მეორე, და ავლაბარში, შემაღლებულ ადგილას მდებარე, რიგით მესამე, მაგნიტურ-მეტეოროლოგიური ობსერვატორიების გაუქმების მიზეზი კი მჭიდრო მოსახლეობის გაჩენა გახდა.
ერიკ-ემანუელ შმიტი
განათლება
2002 წლიდან შმიტი ბრიუსელში ცხოვრობს, 2008 წლიდან კი ბელგიის მოქალაქეობას ფლობს.
თბილისის გეოფიზიკური ობსერვატორია
ისტორია
საბოლოოდ თბილისის ობსერვატორიის მშენებლობა 1850-იანი წლების მიწურულში კუკიაზე დაიგეგმა, პროექტი 1859 წელს შედგა, ხოლო მშენებლობა კი 1860-1861 წლებში განხორციელდა.
ერიკ-ემანუელ შმიტი
კარიერა
შმიტმა სამხედრო სამსახური სენტ-კირის სამხედრო აკადემიაში მოიხადა, რის შემდეგაც ორი წელი ბესანკონის უნივერსიტეტში ასისტენტი სტუდენტში იყო. მოგვიანებით კი შერბურის საშუალო სკოლაში ასწავლიდა, შემდეგ კი ჩამბერის უნივერსიტეტში ოთხი წლის განმავლობაში ლექტორი იყო.
თბილისის გეოფიზიკური ობსერვატორია
ისტორია
XX საუკუნის დასაწყისში ობსერვატორიის ტერიტორია ფრანგულ ყაიდაზე გეომეტრიული სიზუსტით გაშენებულ ბაღად იქცა და მიხეილის პროსპექტის მიმდებარე ტერიტორიის ერთ-ერთ დენდროლოგიურ ოაზისს წარმოადგენდა. მაშინვე უნდა აღემართათ ობსერვატორიის მთავარ შენობასა და პლეხანოვის პროსპექტის სწვრივად მდებარე საცხოვრებელ სახლს შორის სტალინის ქანდაკება, რომელმაც 1960-იან წლებამდე იარსება. ამ დროსაც კომპლექსის დომინანტად კვლავ ობსერვატორიის მთავარი შენობა რჩებოდა. ეს ჰარმონია საბოლოო 1984 წელს დაირღვა, როდესაც მექანიკოსთა ფლიგელის ადგილას საქართველოს ჰიდრომეტეოროლოგიის სახელმწიფო დეპარტამენტის მაღლივი შენობა აღიმართა, ობსერვატორიის მაღის ორი ნაწილი კი ერთმანეთისაგან ბეტონის დაბალი შენობით გაიმიჯნა. ობსერვატორიის ბაღის გადარჩენილი ნაწილები თანდათანობით ნადგურდებოდა — იჩეხებოდა ხეები, იკაფებოდა ხეივნები.
ერიკ-ემანუელ შმიტი
კარიერა
1990-იან წლებში შმიტმა თავისი პიესებით რამდენიმე ქვეყანაში მყისიერი პოპულარობა მოიპოვა. „დონ ჟუანი სასამართლო პროცესზე“ 1991 წელს ნანტში დაიდგა. მომდევნო პიესამ სახელწოდებით „სტუმარი“ ავტორს 1994 წელს მოლიერის სამი ჯილდო მოუტანა. სწორედ ამის შემდეგ, მან გადაწყვიტა, ჩამბერის უნივერსიტეტში ლექტორობა შეეტყვიტა და მთლიანად მწერლობისთვის მიეძღვნა თავი.
თბილისის გეოფიზიკური ობსერვატორია
ისტორია
2008 წელს ობსერვატორიის დარჩენილ ნაწილს დასავლეთი მხარე ჩამოეჭრა, როდესაც ობსერვატორიის ტერიტორიაზე, მთავარი ნაგებობის სსამხრეთ-დასავლეთით მდებარე, 1960-იან წლებში აშენებული საქართველოს მეცნიერებათა აკადემიის ჰიდრომეტეოროლოგიური ინსტიტუტის მაღლივი შენობა საქართელოს თავდაცვის სამინისტრომ დაიკავა.
ერიკ-ემანუელ შმიტი
კარიერა
1996 წელს პირველად დაიდგა შმიტის პიესა „ენიგმას ვარიაციები“, რომელშიც მთავარი როლები ალენ დელონმა და ფრენსის ჰასტერმა შეასრულეს.
თბილისის გეოფიზიკური ობსერვატორია
ისტორია
ობსერვატორიის კომპლექსის თავდაპირველი ნაგებობებიდან დღეს მხოლოდ მისი მთავარი შენობა, მის სამხრეთ-აღმოსავლეთით მდგარი მცირე ზომის ნაგებობა და დიდად სახეცვლილი საცხოვრებელი სახლია გადარჩენილი.
ერიკ-ემანუელ შმიტი
კარიერა
შმიტს ჰუმანიტარული მიზნებისთვის დაწერილი აქვს რამდენიმე ერთაქტიანი პიესა. მაგალითად, ამნისტიის საერთაშორისო საღამოსთვის დაწერა „ეშმაკის სკოლა“, ხოლო საფრანგეთის საქველმოქმედო ორგანიზაციის კამპანიისთვის „კულტურა ცვლის ცხოვრებას“ –„ათას ერთი ღამე“.
თბილისის გეოფიზიკური ობსერვატორია
არქიტექტურა
არნოლდ მორიცის თანადროული სიტუაციური გეგმის მიხედვით კომპლექსში რამდენიმე ნაგებობა შედიოდა — შეულესავი აგურის ორსართულიანი საცხოვრებელი სახლი, რომელიც სწორხაზოვნად მიუყვებოდა მიხეილის ქუჩას და ობსერვატორიის ბაღს აღმოსავლეთიდან საზღვრავდა, გრძივი კონფიგურაციის მქონე ერთსართულიანი ე. წ. მექანიკოსთა ფლიგელი, რომელიც ობსერვატორიის ტერიტორიას ჩრდილოეთით ჩაუდიოდა და მექანიკოსთა საცხოვრებელ ბინებს შეიცავდა, ინსტრუმენტების ოთახს, ფიზიკური ინსტრუმენტების სადგომსა და ლაბორატორიას, ქიმიურ ლაბორატორიას და სხვა. მექანიკოსთა ფლიგელის გადასწვრივ, მის საპირისპირო, სამხრეთ მხარეს ე. წ. ყინულის სარდაფის ერთსართულიანი ნაგებობა იდგა, რომელიც სივრცეში თავისუფლად აღიქმებოდა.
ერიკ-ემანუელ შმიტი
კარიერა
2000 წელს გამოქვეყნდა შმიტის რომანი „პილატეს სახარება“, რომელშიც იესოს ცხოვრებაზე პილატეს პერსპექტივიდან მოგვითხრობს. რომანმა კრიტიკული და კომერციული წარმატება მოიპოვა.
თბილისის გეოფიზიკური ობსერვატორია
არქიტექტურა
მექანიკოსთა ფლიგელს ჩრდილოეთით ვიწრო შუკა მიუყვებოდა, რომელზეც ობსერვატორიის კუთვნილი რამდენიმე სწყობი მდებარეობდა. ობსერვატორიის ზღვარს ჩრდილოეთითაც და სამხრეთითაც ადგილობრივი ფლეთილი ქვით ნაშენი ღობე მონიშნავდა, რომლის გარეთაც, ჩრდილოეთით, კერძო შენობები და კერძო ბაღები მდებარეობდა.
ერიკ-ემანუელ შმიტი
კარიერა
შმიტის „უხილავი ციკლი“ რელიგიურ თემაზე დაწერილ რომანებს აერთიანებს. „მილაპერა“ ბუდიზმის შესახებაა“ „ბატონი იბრაჰიმი და ყურანის ყვავილები“ – სუფიზმის, „ოსკარი და ვარდისფერი ქალბატონი“ – ქრისტიანობის, „ნოეს შვილი“ – იუდაიზმის, „სუმოისტი, რომელიც ვერ სუქდებოდა“ – ძენ ბუდიზმის, ხოლო „ათი შვილი, რომლებიც მადამ მინგს არასოდეს ჰქოლია“ – კონფუციანიზმის.
თბილისის გეოფიზიკური ობსერვატორია
არქიტექტურა
კვარტლის სიღრმეში გაშლილი ტერიტორიის უკიდურესი აღმოსავლეთით, მტკვრის სიახლოვეს, გეგმით ოქტაგონალური აბსოლუტურ დაკვირვებათა ხის პავილიონი იდგა. კომპლექსის ნაგებობებს შორის მნიშვნელოვანი იყო წრიული გეგმის მცირე ზომის ნაგებობა ღერძის ირგვლივ მბრუნავი ხის მცირე კოშკით, რომელიც გეოდეზიურ დაკვირვებებსა და გეოდეზიური ინსტრუმენტების შენახვას ემსახურებოდა. კომპლექსის დომინანტი — ობსერვატორიის მთავარი შენობა, სივრცეში ლაღად გაშლილი მკლავებითა და ცენტრალურ ნაწილში აღმართული ღერძის ირგვლივ მბრუნავი ხის მაღალი კოშკით, მიხეილის ქუჩიდან მტკვრამდე მოქცეული ვიწრო ნაკვეთის აღმოსავლეთ ნახევარში იყო აღმართული.
ერიკ-ემანუელ შმიტი
კარიერა
შმიტს ასევე გამოქვეყნებული აქვს მოთხრობათა კრებულები. „ოდეტ ტულმონდი“ რვა ქალის შესახებ დაწერილ რვა ნოველას აერთიანებს. „ოსტენდელი მეოცნებე“ (2007) წარმოსახვის ძალას ეძღვნებდა. „კონცერტი ანგელოზთა ხსოვნას“ (2010) ოთხ ნოველას აერთიანებს, რომელთა პერსონაჟებსაც წარსულის გამო სინდისი ქენჯნით. კრებულისთვის შმიტმა გონკურის პრემია მიიღო. „ორი მამაკაცი ბრიუსელიდან“ (2012) ფარული სიყვარულის თემას იკვლევს.
თბილისის გეოფიზიკური ობსერვატორია
არქიტექტურა
ობსერვატორიის მთავარი შენობა კომპლექსის გამოკვეთილი დომინანტი და ვეებერთელა სივრცის მაორგანიზებელი და შემკვრელი იყო. მას ემორჩილებოდა ობსერვატორიის კომპლექსში შემავალი ყველა სხვა ნაგებობა.
ერიკ-ემანუელ შმიტი
კარიერა
2008 წელს შმიტი რომანისტობას დაუბრუნდა და გამოაქვეყნა „ულისე ბაღდადიდან“. მისი მთავარი პერსონაჟი იმ გზა გადის, რომელიც მილიონობით მის მსგავს უსაფრთხო ადგილის მაძიებელს გაუვლია. იგი დაბომბვების გამო, რომელსაც მისი ოჯახის წევრები შეეწირნენ, ბაღდადს ტოვებს და ევროპისკენ მიეშურება.
თბილისის გეოფიზიკური ობსერვატორია
არქიტექტურა
ობსერვატორიის მთავარ შენობას გარს ღრმა თხრილი უვლიდა. თხრილი მიწის მოგრძო მონაკვეთს შემოწერდა და აღმოსავლეთით სამკუთხედს ქმნიდა. სამკუთხედის ჩრდილოეთით გვერდზე ოდესღაც ხის ხიდი იყო გადებული, რომელიც მოგვიანებით ქვის ხიდით შეიცვალა. თხრილის სამხრეთი და ჩრდილოეთი კონტური მტკვრამდე სწორხაზოვნად მიემართებოდა და მისი მარცხენა ნაპირას დაბალ რელიეფს ერწყმოდა. თხრილის კონტურში იყო მოქცეული მტკვრის სიახლოვეს მდებარე აბსოლუტურ დაკვირვებათა პავილიონიც და ობსერვატორიისმთავარი შენობის სამხრეთ-აღმოსავლეთით მდგომი ზემოთხსენებული მცირე კოშკიც.
ერიკ-ემანუელ შმიტი
კარიერა
შმიტი მოყვარული მუსიკოსი და მოცარტის თაყვანისმეველია. მას ფრანგულ ენაზე თარგმნილი აქვს მოცარტის ოპერები: „ფიგაროს ქორწინება“ და „დონ ჯოვანი“.
თბილისის გეოფიზიკური ობსერვატორია
სქოლიო
კატეგორია:გეოფიზიკური ობსერვატორიები საქართველოში
ერიკ-ემანუელ შმიტი
„Le Cycle de l'invisible“ (უჩინარის ციკლი)
„Cycle de l'invisible“ მოიცავს რამდენიმე მცირე რომანსა და მოთხრობას.
ნესვეტაის სურბ-კარაპეტის ეკლესია
ნესვეტაის სურბ-კარაპეტის ეკლესია (Церковь Сурб Карапет; Սուրբ Կարապետ եկեղեցի) — ეკლესია მიასნიკოვის რაიონის სოფელ ნესვეტაიში, როსტოვის ოლქი, რუსეთის ფედერაცია. მიეკუთვნება სომხეთის სამოციქულო ეკლესიას. ეკლესიის შენობა როსტოვის საოლქო საბჭოს 1992 წლის 17 დეკემბრის № 325 გადაწყვეტილების მიხედვით აღიარებულია რუსეთის ფედერაციის რეგიონალური მნიშვნელობის არქიტექტურულ ძეგლად. აგებულია 1870 წელს.
ეკლესიის მისამართი: რუსეთი, როსტოვის ოლქი, მიასნიკოვის რაიონი, სოფელი ნესვეტაი, ვოროშილოვის ქუჩა.
ისტორია
დონის მიწაზე სომხების დასახლება დაიწყო ორი საუკუნის წინ. XVIII საუკუნეში ეკატერინე II-მ გამოსცა ბრძანებულება ყირიმიდან სომხების გადასახლების შესახებ აზოვისპირეთში. 1779 წელს ათასი სომეხი გადაასახლეს დონის მიწაზე, ძირითადად სოფლებში: ჩალტირი, ყირიმი, ბოლშიე-სალი, სულთან-სალი და ნესვეტაი. სოფელი ნესვეტაი დაარსდა 1780 წელს, ხოლო სურბ-კარაპეტის ეკლესია 1790 წელს.
1837 წელს დონის ნახიჭევანის პირველი გილდიის ვაჭარმა კარაპეტ ტონიკიანმა თხოვნით მიმართა ქალაქის სასულიერო საზოგადოებას, მიეცათ უფლება და აეშენებინათ ქალაქში ახალი ეკლესია, რადგან ძველი ეკლესიის შენობა უკვე ავარიულ მდგომარეობაში იყო. თანხმობა მიიღეს და 1858 წლის გაზაფხულზე დაიწყო ეკლესიის მშენებლობა. ეკლესია აშენდა ისე, რომ ერთდროულად შეეძლო 250 მორწმუნის დატევა. 1866 წელს ვაჭარი ტონიკიანი გარდაიცვალა და ეკლესია დაუსრულებელი დარჩა. ტონიკიანმა დატოვა ანდერძი და დაიბარა ეკლესიის დასრულება. 1866 წელს ანდერძის შესაბამისად ეკლესიის მშენებლობა მივიდა კარნიზებამდე.
1867 წელს მრევლმა გადაწყვიტა აეშენებინათ ახალი ეკლესია დარჩენილი სამშენებლო მასალების გამოყენებით. მათ დონის სასულიერო კონსისტორიას მიმართეს თხოვნით, მაგრამ კონსისტორიამ ნება დართო მხოლოდ იმ პირობით, რომ დაასრულებდნენ ტონიკიანის მიერ დაწყებულ ეკლესიას. 1870 წელს ტონიკიანის დაწყებული ეკლესიის მშენებლობა დასრულდა.
ეკლესიასთან ჯერ კიდევ 1868 წელს გაიხსნა საეკლესიო-სამრევლო სკოლა.
მომდევნო წლებში ეკლესიას მრავალი სარემონტო სამუშაოები ჩაუტარდა. 1886 წელს გამოუცვალეს სახურავი. 1923 წელს ჩაუტარდა კიბის რესტავრაცია, შემდეგ კვალვ სახურავი გამოუცვალეს. ამ პერიოდში ეკლესიაში ღვთისმსახურებას აღავლენდა ორი მღვდელი.
ამჟამად ეკლესიის შენობა საჭიროებს რემონტს. მიმდინარეობს აღდგენითი სამუშაოებისათვის მზადება.
რესურსები ინტერნეტში
კატეგორია:როსტოვის ოლქის ეკლესიები კატეგორია:როსტოვის ოლქის ღირსშესანიშნაობები
მონტონი
მონტონი  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კომუნიდად-დე-კალატაიუდის კომარკის შემადგენლობაში. ფართობი — 17,590849 კმ². მოსახლეობა — 90 კაცი (2020 წ.).
სქოლიო
კატეგორია:სარაგოსის მუნიციპალიტეტები
ჩანკაის რაიონი (უარალი)
ჩანკაის რაიონი (Distrito de Chancay) — რაიონი პერუში, ლიმის რეგიონის უარალის პროვინციაში. მდებარეობს ზღვის დონიდან 43 მეტრზე. 2007 წლის მონაცემებით, მოსახლეობა 49 932 ადამიანს შეადგენდა, სიმჭიდროვე 330 ადამიანი კმ²-ზე. ფართობი 150.11 კმ²-ია.
რესურსები ინტერნეტში
კატეგორია:ლიმის რეგიონის რაიონები კატეგორია:უარალის პროვინციის რაიონები
აჯამკა (სოფელი)
აჯამკა (Аджамка) — სოფელი უკრაინაში. მდებარეობს კიროვოჰრადის ოლქის კროპივნიცკის რაიონში. 2013 წელს სოფლის მოსახლეობა 4010 კაცს შეადგენდა.
რესურსები ინტერნეტში
კატეგორია:კროპივნიცკის რაიონის სოფლები
კალოიანოვოს თემი
კალოიანოვოს თემი (Община Калояново) — თემი სამხრეთ-ცენტრალურ ბულგარეთში. შედის პლოვდივის ოლქში. თემის მოსახლეობაა 11 640 ადამიანი, ხოლო ფართობი შეადგენს 347.45 კმ²-ს. მოიცავს 15 დასახლებულ პუნქტს. ადმინისტრაციული ცენტრია სოფელი კალოიანოვო.
რესურსები ინტერნეტში
კატეგორია:პლოვდივის ოლქის თემები კატეგორია:ბულგარეთის თემები
პურჩენა
პურჩენა (Purchena) — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ვალიე-დელ-ალმანსორის კომარკის შემადგენლობაში. ფართობი — 56,5 კმ². მოსახლეობა — 1618 კაცი (2020 წ.).
სქოლიო
კატეგორია:ალმერიის მუნიციპალიტეტები კატეგორია:ალმერიის ქალაქები
ყარაბაღლარის მავზოლეუმი
ყარაბაღლარის მავზოლეუმი (Qarabağlar türbəsi) — ნახიჩევანიდან ჩრდილო-დასავლეთით 30 კილომეტრის მანძილით მოშორებული, აზერბაიჯანის კანგარლის რაიონის სოფელ ყარაბაღლარში განლაგებული მავზოლეუმი.
აშენდა XIV საუკუნის პირველ ნახევარში, ნაწილობრივ დანგრეულია. გააჩნია ცილინდრისებური ფორმა თორმეტი ნახევრად მრგვალი წახნაგით. კოშკის სიმაღლე, რომელსაც შიგნიდან გააჩნია წრის ფორმა, შეადგენს 30 მეტრს. 30 მეტრის მოშორებით დასავლეთით განლაგებულია ორი მინარეთი, რომელთა საძირკველსაც გააჩნია ოთხკუთხა ფორმა. არქიტექტურული ანსამბლის მინარეთები მიეკუთვნებიან XII საუკუნეს.
სქოლიო
კატეგორია:აზერბაიჯანის მავზოლეუმები კატეგორია:ნახიჩევანის ავტონომიური რესპუბლიკა
ოქროს გლობუსის 50-ე დაჯილდოება
ოქროს გლობუსის 50-ე დაჯილდოება გაიმართა 1993 წლის 23 იანვარს.
რესურსები ინტერნეტში
კატეგორია:ოქროს გლობუსი
მორატა-დე-ხილოკა
მორატა-დე-ხილოკა (Morata de Jiloca, Morata de Xiloca) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კომუნიდად-დე-კალატაიუდის კომარკის შემადგენლობაში. ფართობი — 23,086249 კმ². მოსახლეობა — 276 კაცი (2020 წ.).
სქოლიო
კატეგორია:სარაგოსის მუნიციპალიტეტები
ადრიანოპილი (სოფელი)
ადრიანოპილი (Адріанопіль) — სოფელი უკრაინაში. მდებარეობს ლუჰანსკის ოლქის პერევალსკის რაიონში. 2013 წელს სოფლის მოსახლეობა 446 კაცს შეადგენდა.
რესურსები ინტერნეტში
კატეგორია:პერევალსკის რაიონის სოფლები
იუარის რაიონი
რესურსები ინტერნეტში
კატეგორია:ლიმის რეგიონის რაიონები კატეგორია:უარალის პროვინციის რაიონები
სლობოდკა (ხაროვსკის რაიონი)
სლობოდკა (Слободка) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის რაზინსკოეს სასოფლო დასახლების შემადგენლობაში, ასევე ადმინისტრაციულ-ტერიტორიული დაყოფის მიხედვით მიეკუთვნება რაზინსკის სოფსაბჭოს. მოსახლეობა 2002 წლის მონაცემებით 10 ადამიანს შეადგენდა. საავტომობილო გზით რაიონული ცენტრიდან დაშორებულია 40 კილომეტრით, ხოლო სასოფლო დასახლების ცენტრიდან — 15 კილომეტრით. უახლოესი დასახლებული პუნქტებია: დოროგუშიხა, რატნოვსკაია, უგოლსკაია.
რესურსები ინტერნეტში
კატეგორია:ხაროვსკის რაიონის დასახლებული პუნქტები
აზოვი (კრასნოგვარდეისკოეს რაიონი)
აზოვი (Азов) — სოფელი უკრაინაში. მდებარეობს ყირიმის ავტონომიური რესპუბლიკის კრასნოგვარდეისკოეს რაიონში. 2013 წელს სოფლის მოსახლეობა 191 კაცს შეადგენდა.
ბრეზოვოს თემი
ბრეზოვოს თემი (Община Брезово) — თემი სამხრეთ-ცენტრალურ ბულგარეთში. შედის პლოვდივის ოლქში. თემის მოსახლეობაა 7 276 ადამიანი, ხოლო ფართობი შეადგენს 465.41 კმ²-ს. მოიცავს 16 დასახლებულ პუნქტს. ადმინისტრაციული ცენტრია ქალაქი ბრეზოვო.
რესურსები ინტერნეტში
კატეგორია:პლოვდივის ოლქის თემები კატეგორია:ბულგარეთის თემები
The Beatles (ტელესერიალი)
The Beatles — ამერიკული ანიმაციური ტელესერიალი, რომელშიც მოთხრობილია ინგლისური როკ-ჯგუფ The Beatles-ის გამოგონილი თავგადასავლები. იგი გადიოდა 1965-1969 წლებში, აშშ-ის ABC-ზე. ჩვენება დასრულდა 1969 წლის 7 სექტემბერს. ეთერში სულ 39 ეპიზოდი გავიდა. სერიალი გადიოდა ყოველ შაბათს, დილის 10:30-ზე. მესამე სეზონიდან (1967) იგი ეთერში გადიოდა 12:00-ზე. მეოთხე სეზონში (რომელიც შედგებოდა განმეორებითი ჩვენებებისგან) სერიალს აჩვენებდნენ კვირას, 9:30-ზე.
სერიალის ყოველი ეპიზოდი უკავშირდებოდა ჯგუფის რომელიმე სიმღერას და მის ტექსტს. 1986-1987 წელს იგი MTV-ზე და Disney Channel-ზე გადიოდა. აღსანიშნავია, რომ ეს აგრეთვე იყო პირველი ანიმაციური სერიალი, რომლის მთავარი პერსონაჟების პროტოტიპები ნამდვილი, იმ პერიოდში მოღვაწე პიროვნებები იყვნენ.
სქოლიო
კატეგორია:1960-იანების ამერიკული ანიმაციური ტელესერიალები კატეგორია:The Beatles და ტელევიზია
ასენოვგრადის თემი
ასენოვგრადის თემი (Община Асеновград) — თემი სამხრეთ-ცენტრალურ ბულგარეთში. შედის პლოვდივის ოლქში. თემის მოსახლეობაა 65 736 ადამიანი, ხოლო ფართობი შეადგენს 665.39 კმ²-ს. მოიცავს 30 დასახლებულ პუნქტს. ადმინისტრაციული ცენტრია ქალაქი ასენოვგრადი.
რესურსები ინტერნეტში
კატეგორია:პლოვდივის ოლქის თემები კატეგორია:ბულგარეთის თემები
სერონი (ესპანეთი)
სქოლიო
კატეგორია:ალმერიის მუნიციპალიტეტები
იუსუფ იბნ კუსეირის აკლდამა
იუსუფ იბნ კუსეირის აკლდამა — აშენებულია 1161-1162 წლებში ქალაქ ნახიჩევანში. აკლდამის არქიტექტორია აჯემი იბნ აბუბექრ ნახჩევანი.
იგი წარმოადგენს მომცრო ზომის რვაკუთხა ნაგებობას. აკლდამა შესრულებულია კარგად გამომწვარი აგურისგან. იგი სრულდება პირამიდის ებური კარავით. მის ზედა ნაწილში განლაგებულია კანტი ყურანიდან ამონარიდით. აკლდამის დასავლეთი ნაწილი ოდნავ განსხვავებულია. მისი ზედა ნაწილი შევსებულია გეომეტრიული ორნამენტით, რომლის ქვეშაც ასევე ამოტვიფრულია წარწერა. აქ წერია თუ ვისი აკდამაა და ვინ არის მისი მშენებელი. აკლდამის შიდა სივრცე გაყოფილია ორ ნაწილად (უშუალოდ აკლდამაზე და თავისუფალ სივრცეზე). აჯემი აბუბექრ ოღლი ნახჩივანის სახელი ამოტვიფრულია პიველი წახნაგის მარჯვენა ნაწილში უშუალოდ შესასვლელში.
კატეგორია:აზერბაიჯანის მავზოლეუმები კატეგორია:ნახიჩევანის ავტონომიური რესპუბლიკა
ლამპიანის რაიონი
ლამპიანის რაიონი (Distrito de Lampian) — რაიონი პერუში, ლიმის რეგიონის უარალის პროვინციაში. მდებარეობს ზღვის დონიდან 2 450 მეტრზე. 2007 წლის მონაცემებით, მოსახლეობა 519 ადამიანს შეადგენდა, სიმჭიდროვე 3.6 ადამიანი კმ²-ზე. ფართობი 144.97 კმ²-ია.
რესურსები ინტერნეტში
კატეგორია:ლიმის რეგიონის რაიონები კატეგორია:უარალის პროვინციის რაიონები
სერგო ჩახუნაშვილი
სერგო ჩახუნაშვილი (დ. 1897 — გ. 1968) — ქართველი ქირურგი, მედიცინის მევნიერებათა დოქტორი, პროფესორი. გამოჩენილი ექიმის, პროფესორ ოთარ ჩახუნაშვილის მამა.
დაიბადა სოფელ ქვედა ვანში 1897 წელს, ივლიანე ჩახუნაშვილის ოჯახში. 1924 წელს დაამთავრა თბილისის სახელმწიფო უნივერსიტეტის სამედიცინო ფაკულტეტი. პროფესორ ნიკოლოზ კახიანის მოწაფე. მედიცინის მევნიერებათა დოქტორი, სადისერტაციო შრომა — „Экспериментальные исследования о воспалительных изменениях червеобразного отростка“ (1940), საკანდიდატო დისერტაცია — „ერითროციტების დალექვის რეაქციის ცვალებადობა ოპერაციის შემდგომ პერიოდში“ (1937). თბილისის სახელმწიფო სამედიცინო ინსტიტუტის სამკურნალო ფაკულტეტის საფაკულტეტო ქირურგიის კათედრის პროფესორი, მეცნიერების დამსახურებული მოღვაწე.
სერგო ჩახუნაშვილის სახელი მინიჭებული აქვს ქუჩას ქალაქ ვანში, სადაც იგი დაიბადა და აღიზარდა. ასევე მის სახელს ატარებდა ვანის რაიონული პოლიკლინიკა.
რესურსები ინტერნეტში
კატეგორია:დაბადებული 1897 კატეგორია:გარდაცვლილი 1968 კატეგორია:ვანის მუნიციპალიტეტში დაბადებულები კატეგორია:ქართველი ექიმები კატეგორია:თბილისის სახელმწიფო უნივერსიტეტის კურსდამთავრებულები
სოკოლოვსკაია (ვოლოგდის ოლქი)
სოკოლოვსკაია (Соколовская) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის რაზინსკოეს სასოფლო დასახლების შემადგენლობაში, ასევე ადმინისტრაციულ-ტერიტორიული დაყოფის მიხედვით მიეკუთვნება რაზინსკის სოფსაბჭოს. მოსახლეობა 2002 წლის მონაცემებით 8 ადამიანს შეადგენდა. საავტომობილო გზით რაიონული ცენტრიდან დაშორებულია 36 კილომეტრით, ხოლო სასოფლო დასახლების ცენტრიდან — 1 კილომეტრით. უახლოესი დასახლებული პუნქტებია: მაგალითი, მაგალითი, მაგალითი.
რესურსები ინტერნეტში
კატეგორია:ხაროვსკის რაიონის დასახლებული პუნქტები
სტიუარტ სატკლიფი
სტიუარტ ფერგიუსონ ვიქტორ სატკლიფი (დ. 23 ივნისი, 1940 — გ. 10 აპრილი, 1962) — შოტლანდიელი მხატვარი და მუსიკოსი. ცნობილია, როგორც ჯგუფ The Beatles-ის პირველი ბას-გიტარისტი. ჯგუფი მან დატოვა სამხატვრო კარიერის მიზნით. სწორედ სატკლიფმა და ჯონ ლენონმა გამოიგონეს სახელწოდება Beetles (ხოჭოები), რომელშიც შეცვალეს ერთი ასო. სატკლიფს ხშირად „მეხუთე ბიტლს“ უწოდებენ.
გერმანიაში სწავლისას სატკლიფს დაეწყო თავის ხშირი ტკივილები. 1962 წლის აპრილის დასაწყისში იგი კლასში დაეცა და ამბობდა, რომ თავის ტკივილები აწუხებდა. გერმანელმა ექიმებმა რამდენიმე გამოკვლევა ჩაუტარეს, მაგრამ ასეთი ტკივილების ნამდვილი მიზეზი ვერ დაადგინეს. 10 აპრილს სტიუარტი საავადმყოფოში გადაიყვანეს, მაგრამ გზაში გარდაიცვალა. მოგვიანებით დადგინდა, რომ სიკვდილის მიზეზი იყო ანევრიზმა ტვინის მარჯვენა ნახევარსფეროში.
რესურსები ინტერნეტში
კატეგორია:The Beatles-ის წევრები კატეგორია:ინგლისელი როკ ბას-გიტარისტები კატეგორია:დაბადებული 23 ივნისი კატეგორია:დაბადებული 1940 კატეგორია:გარდაცვლილი 10 აპრილი კატეგორია:გარდაცვლილი 1962 კატეგორია:შოტლანდიელი ბას-გიტარისტები კატეგორია:შოტლანდიელი მხატვრები კატეგორია:ინგლისელი მხატვრები
ბარდის მავზოლეუმი
ბარდის მავზოლეუმი (Bərdə türbəsi), ასევე ცნობილი როგორც „ალაჰ-ალაჰის“ ტიურბე («Allah-Allah» türbəsi) — აზერბაიჯანის ქალაქ ბარდაში განლაგებული მავზოლეუმი, რომელიც შედგება მიწისქვეშა აკლდამისგან და ათწახნაგოვანი ფორმის მისაძინებელი საკნისგან რამდენიმე შესასვლელით.
მავზოლეუმის ისტორია
1322 წელს მავზოლეუმი ააშენა ხუროთმოძღვარმა აჰმედმა, ნახიჩევანელი არქიტექტორის ჰაფიზ ეიუბის შვილმა.
ძეგლი აღიწერა აღმოსავლეთმცოდნე ბ. ა. დორნოს მიერ 1861 წელს მისი კავკასიაში მოგზაურობის დროს. აღმოსავლეთმცოდნე აღნიშნავდა, ძირითად ფასადზე წითელი აგურის ფონზე ლურჯი მინანქრით გამოყვანილი კუფური წარწერების არსებობას, ასევე, მავზოლეუმის შესასვლელის თავზე არაბულ წარწერას ჩვეულებრივი ხელწერით. ამავდროულად, გაკეთდა ძეგლის ჩანახატი „შთამომავალთათვის“, ვინაიდან დორნი თავის გარდაუვალ დაღუპვას ვარაუდობდა – „ძეგლის სიახლოვეში მეზობლად მცხოვრები უმეცარი მაცხოვრებლებისაგან, რომლებიც ძეგლის საძირკველს აგურებს აცლიდნენ“.
აზერბაიჯანის გასაბჭოების შემდეგ მონუმენტის ზედა ნაწილი განადგურდა, ხოლო არაბული დამწერლობით შესრულებული წარწერების ნაწილი წაიშალა. მავზოლეუმის დიდი ხნის განმავლობაში უმეთვალყუროდ დატოვების შედეგად კარიბჭეც განადგურდა, თვითონ მავზოლეუმი კი სავალალო დღეში აღმოჩნდა, ეზოში ხეები გახმა და ამოიძირკვა. ძეგლის ტერიტორიის მნიშვნელოვანი ნაწილი კერძო პირებმა მიითვისეს და სხვადასხვა სამეურნეო მიზნებისათვის იყენებდნენ.
2011 წელს აზერბაიჯანის რესპუბლიკის პრეზიდენტის ილჰამ ალიევის განკარგულებით, ბარდაში დაიწყო სარესტავრაციო სამუშაოები. ამ დროს აღადგინეს ასევე ბარდის მავზოლეუმიც. მისი რესტავრაცია მოახდინა კულტურისა და ტურიზმის სამინისტროსთან არსებულმა სახელმწიფო სამსახურმა.
სქოლიო
კატეგორია:აზერბაიჯანის მავზოლეუმები კატეგორია:ისლამური არქიტექტურა
ბიალა-სლატინის თემი
ბიალა-სლატინის თემი (Община Бяла Слатина) — თემი ჩრდილო-დასავლეთ ბულგარეთში. შედის ვრაცის ოლქში. თემის მოსახლეობაა 26 203 ადამიანი, ხოლო ფართობი შეადგენს 545.51 კმ²-ს. მოიცავს 15 დასახლებულ პუნქტს. ადმინისტრაციული ცენტრია ქალაქი ბიალა-სლატინა.
რესურსები ინტერნეტში
კატეგორია:ვრაცის ოლქის თემები კატეგორია:ბულგარეთის თემები
ტამარინი
ტამარინები — ციყვის ზომის, ფართოცხვირიანი მაიმუნები (იგივე ახალი მსოფლიოს მაიმუნები) ბრჭყალებიანი მაიმუნების ოჯახის Saguinus-ის გვარიდან. ახლოს ენათესავებიან Leontopithecus-ის გვარის ლომისებრ ტამარინებს.
დახასიათება
ტამარინის სხვადასხვა სახეობა მნიშვნელოვნად განსხვავდება გარეგნულად. არიან როგორც მთლიანად შავები, ისე ჭრელები, ყავისფერები და თეთრები. მრავალი სახეობისთვის დამახასიათებელია ულვაშისმაგვარი თმები სახეზე. სხეულის ზომა 13-30 სანტიმეტრია (პლუს 25-44 სმ კუდი), წონა კი 220-900 გრამი. ტყვეობაში ტამარინი 18 წლამდე ცოცხლობს.
გავრცელება
ტამარინი გავრცელებულია ცენტრალური ამერიკის სამხრეთ ნაწილიდან სამხრეთ ამერიკის ცენტრალურ ნაწილამდე, ძირითადად ჩრდილო-დასავლეთ კოლუმბიაში, ამაზონის აუზსა და გვიანაში.
ქცევა და გამრავლება
ტამარინები ტროპიკულ წვიმის ტყეებსა და ღია ტყეებში ბინადრობენ. მოქმედებენ დღისით, ძირითად დროს ხეებზე ატარებენ, სადაც სწრაფად დახტიან. ცხოვრობენ ჯგუფებად, რომელშიც ხშირად 40 წევრი შედის და ერთი ან რამდენიმე ოჯახისგან შედგება. უფრო ხშირად, ჯგუფები 3-9 წევრისგან შედგება.
მაკეობა 140 დღეს გრძელდება და როგორც წესი, იბადებიან ტყუპები. ჯგუფის ზრდასული და ახალგაზრდა მამრი წევრები მდედრებს პატარების ტარებაში ეხმარებიან. დაახლოებით ერთი თვის პატარა ტაამრინი მყარი საკვების ჭამას იწყებს, თუმცა ძუძუთი კვებას თავს სრულად 3-4 თვის ასაკში ანებებს. სრულ სიმწიფეს 2 წლის ასაკში აღწევენ. ტამარინები პოლიანდრიულები (მარავლქმრიანი) არიან.
მტაცებლები
მიუხედავად იმისა, რომ დღის დიდ ნაწილს ტამარინები საკვების მოპოვებაში ატარებენ, ისინი ხშირად ხდებიან საჰაერო და სახმელეთო მტაცებელთა მსხვერპლნი. სხვა პრიმეტაბთან შედარებით პატარა ზომის გამო, ადვილი სამიზნეები არიან მტაცებელი ფრინველების, გველებისა და ძუძუმწოვრებისათვის.
ტაქსონომია
Saguinus-ის გვარის ტამარინების პირველი კლასიფიკაცია 10 სხვადასხვა სახეობას მოიცავდა. თუმცა შემდეგ, სახის საფარზე დაყრდნობით, დაიყო 33 მორფოტიპად. შემდეგი კლასიფიკაციისას, მოხდა ორ შტოდ დაყოფა, რაც კბილის მახასიათებლებს შორის არსებულ სხვაობებს ეფუძნებოდა. ბოლო კლასიფიკაცია ადგენს 15 სახეობას არც ერთი ქვესახეობის გარეშე.
სქოლიო
კატეგორია:მაიმუნები
აზოვი (პრიმორსკის რაიონი)
აზოვი (Азов) — სოფელი უკრაინაში. მდებარეობს ზაპორიჟიის ოლქის პრიმორსკის რაიონში. 2013 წელს სოფლის მოსახლეობა 156 კაცს შეადგენდა.
რესურსები ინტერნეტში
კატეგორია:პრიმორსკის რაიონის სოფლები
ორდუბადი
ორდუბადი (Ordubad) — ქალაქი აზერბაიჯანში, ორდუბადის რაიონის ადმინისტრაციული ცენტრი, ნახიჩევანის ავტონომიური რესპუბლიკის სიდიდით მეორე ქალაქი. განლაგებულია ზანგეზურის ქედის მთისწინეთში, მდინარე ორდუბადჩაიზე, ორდუბადის რკინიგზის სადგურიდან 4 კილომეტრის მოშორებით.
ორდუბადი არის აზერბაიჯანის იმ ქალაქთა შორის, რომელმაც შემოინახა თავისი ძველი ძეგლები, ძველი დაგეგმარება და უძველესი ნაგებობების დიდი ნაწილი. 2001 წლიდან ისტორიული განაშენიანების ფართობი არის იუნესკოს მსოფლიო მემკვიდრეობის ნუსხის კანდიდატი.
ისტორია
მარცხნივ|მინი|235x235პქ|1723 წლის რუქა. ორდუბადი ორდუბადის უძველესი ძეგლი, რომლის შესახებაც არსებობს ინფორმაცია, არის ქუფური წარწერა სპარსულად ქალაქის უძველეს სასაფლაოს ერთ-ერთ ფირფიტაზე, 824 წლით დათარიღებული. ეს წარწერა აღმოაჩინა მ. ხანიკოვმა, რომელიც წერდა, რომ 1851 წელს მ. არხანგელსკმა ამ წარწერიდან ესტამპაჟი გააკეთა. თუმცა, ეს ფირფიტა არ შემოინახა. უკვე 1927 წელს, ვ. მ. სისოევმა ორდუბადის სასაფლაოზე ქუფური წარწერა ვერ აღმოაჩინა. ორდუბადის უძველესი ძეგლები ასევე მოიცავს უძველესი ქარვასლის ნანგრევებს, რომელიც შენახული იყო XIX საუკუნის ბოლომდე.
ორდუბადის ერთ-ერთი უძველესი ძეგლი, რომელიც დღემდე არსებობს, 1357 წლის საფლავის ფირფიტაა არაბულ-სპარსული რელიგიური წარწერით. ეს საფლავი, ნაპოვნია იმავე სასაფლაოზე, რომელზეც 824 წლის ფირფიტა. ეკუთვნოდა ორდუბადელ შეიხ აბუ-საიდს, რომელიც იბნ სინას თანამედროვე იყო.
ისტორიკოსი ხუმარ ვაჰიდოვა აღნიშნავს, რომ ორდუბადის შესახებ პირველი ხსენები VII საუკუნით თარიღდება. ამ პერიოდში, მთლი ამიერკავკასია, მათ შორის ორდუბადის პროვინცია, არაბთა სახალიფოს მმართველობის ქვეშ მოხვდა. პროვინციას მართავდნენ ემირები.
IX - X საუკუნეებში ორდუბადის პროვინცია ექვემდებარებოდა ხან საჯიდების, ხან სალარიდების დინასტიებს.
ორდუბადმა XII საუკუნეში დიდი პოპულარობა მოიპოვა, იმ დროს, როდესაც ნახიჩევანი გარკვეული პერიოდის განმავლობაში იყო ილდეღიზიდების სახელმწიფოს დედაქალაქი.
XIII საუკუნის პირველ ნახევარში, ორდუბადი მონღოლთა დამპყრობლებმა დაიპყრეს. მიიჩნევა, რომ თურქულ-სპარსული სახელი „ორდუბადი“, ნიშნავს „არმიის ქალაქს“, რაც შესაძლებელია ეფუძნებოდეს მონღოლთა შემოჭრის პერიოდს ან ილჰანიდების მმართველობას. ორდუბადი იყო ერთ-ერთი მნიშვნელოვანი სავაჭრო ქალაქი, რომლის მეშვეობითაც ქარავნები ჩინეთის, ევროპისა და ინდოეთის მიმართულებით გადიოდნენ. ხილი, სასოფლო-სამეურნეო პროდუქტები და აბრეშუმი ქალაქიდან გადიოდა. XIV საუკუნის შუა ხანებში ჰამდალაფ ყაზვინი ორდუბადს პროვინციულ ქალაქად მიიჩნევს, ხუთ ქალაქს შორის, რომლებიც ნახიჩევანის შუაგულის ნაწილს წარმოადგენდა, სადაც ყურძენს, მარცვლეულსა და ბამბებს აწარმოებდნენ. ჰამდალაფ ყაზვინის მიერ დაწერილ „ნუზხათ ალ ყულაბიში“ (XIV საუკუნის), ორდუბადი და ნახიჩევანი აზერბაიჯანის რეგიონებადაა მოხსენიებული. მარცხნივ|მინი|235x235პქ|1802 წლის რუქა. ორდუბადი XIV საუკუნის დასასრულს ქალაქს თავს დაესხა თემურლენგის ჯარი. 1387 წელს, ხორასანის დაპყრობის შემდეგ, თიმურმა და მისმა არმიამ გადაინაცვლეს თავრიზამდე. მისი გზა გადიოდა ორდუბადიდან და მისი შემოგარენიდან, რის შედეგადაც დიდი ზიანი მიეყენა. ორდუბადის მახლობლად ალინჯაყალას ციხე-სიმაგრეში მომხდარი ბრძოლები ქალაქის მოსახლეობისთვის ძალიან რთული გადასატანი იყო. XV - XVI საუკუნეებში ორდუბადი იყო ფეოდალური სახელმწიფოების ნაწილი, ყარა-ყოიუნლუსა და აყ-ყოიუნლუს.
XV საუკუნეში, ორდუბადჩაის მარცხენა სანაპიროზე, ფეოდალური ციხე დაარსდა ამბარასის ბორცვზე, რომელიც ქალაქის ცენტრში იყო. ის ვაჭრობის შედეგად სწრაფად იზრდებოდა. მინი|262x262პქ|ქალაქი ნახიჩევანის სახანოში XVI საუკუნეში ორდუბადი წარმოადგენდა ხელნაკეთი წარმოებისა და ვაჭრობის ერთ-ერთ ცენტრს. XVII საუკუნეში ორდუბადჩაის მარცხენა სანაპიროზე შეიქმნა ახალი სავაჭრო ცენტრები. იმის გათვალისწინებით, რომ ქალაქის განვითარება მოხდა მარჯვენა მხარეს, ციხემ დაკარგა ღირებულება. 1604 წელს, ორდუბადმა (შაჰ-აბასის მმართველობის დროს) მიიღო გარკვეული პრივილეგიები. იგი გადასახადებისგან გათავისუფლდა. ეს დასტურდება შახის მიერ  ხელმოწერილი ტექსტით, რომელიც ჯუმა მეჩეთის პორტალზეა ამოკვეთილი. XVI საუკუნის ბოლოს - XVII საუკუნის პირველი ნახევარი ორდუბადისთვის რთული პერიოდი აღმოჩნდა. თურქულ-ირანული ომის დროს ბევრი სისხლიანი შეტევა მოხდა, ორდუბადი არაერთხელ იქნა განადგურებული. ამგვარად, 1635 წელს, ირან-თურქეთის ომის დროს, ორდუბადი ბარბაროსულად განადგურდა. XVII საუკუნის მეორე ნახევრიდან გარე პოლიტიკურმა სტაბილიზაციამ ობიექტურად შეუწყო ხელი ურბანული ცხოვრების აღორძინებას, ხელოვნებისა და ვაჭრობის აღდგენას. ეს პერიოდი მოიცავს მედრესეს მშენებლობასაც. XVII - XVIII საუკუნეებში დაიწყო ახალი სავაჭრო ცენტრების დაარსება ორდუბადში, მდინარის მარჯვენა სანაპიროზე.
XVIII საუკუნის ბოლოს - XIX საუკუნის დასაწყისში ქალაქი იყო ნახიჩევანის სახანოს ნაწილი, მაგრამ 1827 წლის რუსეთ-სპარსეთის ომი ს დროს, თურქმენჩაის ხელშეკრულების შედეგად, ეს ტერიტორია რუსეთის მფლობელობაში შევიდა.
1834 წელს, ქალაქის მოსახლეობა და მისი 52 სოფელი 11,341 ადამიანი იყო. მოსახლეობა, ძირითადად, აზერბაიჯანელებისგან შედგებოდა, და მებაღეობასა და მევენახეობას ეწეოდნენ.
1977 წელს, აზერბაიჯანის სსრ-ს მთავრობის დადგენილებით, ორდუბადის ისტორიული ნაგებობების ფართობი, რომელიც გამოირჩევა არქიტექტურული სტრუქტურითა და ძეგლებით, გამოცხადდა ისტორიულ-არქიტექტურულ ნაკრძალად.
2001 წლიდან ქალაქი არის იუნესკოს მსოფლიო მემკვიდრეობის ნუსხის კანდიდატი.
მოსახლეობა
1869 წელს ქალაქში იყო 810 სახლი (ან ეზო). XIX საუკუნის ბოლოს - XX საუკუნის დასაწყისში ორდუბადში იყო დაახლოებით 4,500 მცხოვრები, ძირითადად მუსლიმი აზერბაიჯანელები. 1897 წელს ქალაქში ცხოვრობდა 4611 ადამიანი. 1912 წლის „კავკასიური კალენდრის“ მიხედვით, 5445 ადამიანი ცხოვრობდა ქალაქში, ძირითადად აზერბაიჯანელები, რომლებიც მითითებულია კალენდარში როგორც „თათრები“.
1989 წლის მთლიანი მოსახლეობის აღწერის მონაცემებით, 9,395 ადამიანი ცხოვრობდა ორდუბადში, 1991 წელს - 9,500 და 2008 წელს 10,372 ადამიანი.
ეკონომიკა
ქალაქში ძირითადად აგრარული და სამრეწველო კომბინატები და ქარხნები მდებარეობს.
სქოლიო
კატეგორია:ნახიჩევანის ავტონომიური რესპუბლიკის ქალაქები
პაკარაოსის რაიონი
პაკარაოსის რაიონი (Distrito de Pacaraos) — რაიონი პერუში, ლიმის რეგიონის უარალის პროვინციაში. მდებარეობს ზღვის დონიდან 3 331 მეტრზე. 2007 წლის მონაცემებით, მოსახლეობა 747 ადამიანს შეადგენდა, სიმჭიდროვე 2.5 ადამიანი კმ²-ზე. ფართობი 294.04 კმ²-ია.
რესურსები ინტერნეტში
კატეგორია:ლიმის რეგიონის რაიონები კატეგორია:უარალის პროვინციის რაიონები
სიერო (ალმერია)
სიერო  (Sierro) — მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ვალიე-დელ-ალმანსორის კომარკის შემადგენლობაში. ფართობი — 28,0 კმ². მოსახლეობა — 381 კაცი (2020 წ.).
ტარასოვსკაია (რაზინსკოეს სასოფლო დასახლება)
ტარასოვსკაია (Тарасовская) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის რაზინსკოეს სასოფლო დასახლების შემადგენლობაში, ასევე ადმინისტრაციულ-ტერიტორიული დაყოფის მიხედვით მიეკუთვნება რაზინსკის სოფსაბჭოს. მოსახლეობა 2002 წლის მონაცემებით 8 ადამიანს შეადგენდა. საავტომობილო გზით რაიონული ცენტრიდან დაშორებულია 39 კილომეტრით, ხოლო სასოფლო დასახლების ცენტრიდან — 4 კილომეტრით. უახლოესი დასახლებული პუნქტებია: ფედიაკოვო, პაუნიხა, ესიპოვსკაია.
რესურსები ინტერნეტში
კატეგორია:ხაროვსკის რაიონის დასახლებული პუნქტები
ბოროვანის თემი
ბოროვანის თემი (Община Борован) — თემი ჩრდილო-დასავლეთ ბულგარეთში. შედის ვრაცის ოლქში. თემის მოსახლეობაა 5 822 ადამიანი, ხოლო ფართობი შეადგენს 210.73 კმ²-ს. მოიცავს 5 დასახლებულ პუნქტს. ადმინისტრაციული ცენტრია სოფელი ბოროვანი.
რესურსები ინტერნეტში
კატეგორია:ვრაცის ოლქის თემები კატეგორია:ბულგარეთის თემები
ხაჩინ-დორბათლის დასახლების მავზოლეუმი
ხაჩინ - დორბათლის დასახლების მავზოლეუმი (აზერ. Xaçıntürbətli türbəsi) — მუსას შვილის ჰოჯა კატავის მავზოლეუმ-ტურბო. განლაგებულია ყარაბაღში, ხაჩინ-დორბათლის დასახლებაში. 1314 წელს მავზოლეუმი ააშენა უსტა შაჰენზიმ. მავზოლეუმი განლაგებულია  აღდამიდან ჩრდილოეთით 23 კილომეტრის დაშორებით და ითვლება აზერბაიჯანის შუა საუკუნეების ხუროთმოძღვრების ერთ-ერთ  მარგალიტად.
არქიტექტურა
მავზოლეუმის არქიტექტურაში მჭიდროდ არის გადახლართული მუსულმანური და ქრისტიანული შუა საუკუნეების სტილი. მას გააჩნია თორმეტწახნაგიანი კორპუსი, რომელიც გვირგვინდება კარვით და აღმართულია სამსაფეხურიან კვარცხლბეკზე.
მავზოლეუმის შიდა სივრცე შედგება ჯვარედინა აკლდამისგან და ზედა საკნისგან. მას გააჩნია მრავალიარუსიანი სტალაქტიდის ფორმის ჭერი. სამხრეთის მხრიდან განლაგებულია მრავალფენიანი მიჰრაბი, რომელიც მორთულია სხვადასხვა ორნამენტებით.
ინტერიერის სიმკაცრე განპირობებულია და ხაზგასმულია შემოსასვლელში არსებული ორნამენტებით. არაბული წარწერა შემოსასვლელში გვაუწყებს დაკრძალულის სახელს, მავზოლეუმის აშენების თარიღს — 1314 წელი — და ხუროთმოძღვრის სახელს — უსტად შაჰენზი. მიჰრაბი და წარწერის შინაარსი გვამცნობს, რომ „დამკვეთი“ იყო მუსულმანური აღმსარებლობის პიროვნება.
კატეგორია:აზერბაიჯანის მავზოლეუმები
აზოვსკოე (ლენინის რაიონი)
აზოვსკოე (Азовське) — სოფელი უკრაინაში. მდებარეობს ყირიმის ავტონომიური რესპუბლიკის ლენინის რაიონში. 2013 წელს სოფლის მოსახლეობა 48 კაცს შეადგენდა.
რესურსები ინტერნეტში
კატეგორია:ლენინის რაიონის სოფლები (ყირიმი)
ტოკარევო (ხაროვსკის რაიონი)
ტოკარევო (Токарево) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის რაზინსკოეს სასოფლო დასახლების შემადგენლობაში, ასევე ადმინისტრაციულ-ტერიტორიული დაყოფის მიხედვით მიეკუთვნება რაზინსკის სოფსაბჭოს. მოსახლეობა 2002 წლის მონაცემებით 9 ადამიანს შეადგენდა. საავტომობილო გზით რაიონული ცენტრიდან დაშორებულია 38 კილომეტრით, ხოლო სასოფლო დასახლების ცენტრიდან — 3 კილომეტრით. უახლოესი დასახლებული პუნქტებია: პალკინსკაია, დედევკა, დორი.
რესურსები ინტერნეტში
კატეგორია:ხაროვსკის რაიონის დასახლებული პუნქტები
Lucasfilm
შეზღუდული პასუხისმგებლობის საზოგადოება Lucasfilm Ltd. — ამერიკული კინო და სატელევიზიო პროდუქციის მწარმოებელი კომპანია. მდებარეობს სან-ფრანცისკოში (კალიფორნია). ყველაზე მეტად ცნობილია ფრენჩაიზებით ვარსკვლავური ომები და ინდიანა ჯოუნსი. აგრეთვე არის ერთ-ერთი მსოფლიო ლიდერი სპეციალური ეფექტების, ხმის და კომპიუტერული ანიმაციის შექმნაში. კომპანია 1971 წელს ჯორჯ ლუკასმა დააარსა, სან-რაფაელში. 2005 წელს კომპანიის ძირითადი ოპერაციები გადატანილი იქნა სან-ფრანცისკოში. 2012 წელს Lucasfilm 4.06 მილიარდ აშშ დოლარად შეიძინა უოლტ დისნეის კომპანიამ.
სქოლიო
კატეგორია:1971 წელს დაარსებული მედია კომპანიები კატეგორია:The Walt Disney Studios კატეგორია:The Walt Disney Company-ის შვილობილი კომპანიები
ვრაცის თემი
ვრაცის თემი (Община Враца) — თემი ჩრდილო-დასავლეთ ბულგარეთში. შედის ვრაცის ოლქში. თემის მოსახლეობაა 75 368 ადამიანი, ხოლო ფართობი შეადგენს 706.24 კმ²-ს. მოიცავს 23 დასახლებულ პუნქტს. ადმინისტრაციული ცენტრია ქალაქი ვრაცა.
რესურსები ინტერნეტში
კატეგორია:ვრაცის ოლქის თემები კატეგორია:ბულგარეთის თემები
სომონტინი
სომონტინი (Somontín) — მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ვალიე-დელ-ალმანსორის კომარკის შემადგენლობაში. ფართობი — 19,0 კმ². მოსახლეობა — 446 კაცი (2020 წ.).
სქოლიო
კატეგორია:ალმერიის მუნიციპალიტეტები
აბიდე სულთანი
აბიდე სულთანი (Abide Sultan; დ. 1618 — გ. 1648) — ოსმალეთიის იმპერიის სულთნის აჰმედ I-ისა და მისი ხარჭის ფატმა ხათუნის ქალიშვილი.
ბიოგრაფია
აბიდე სულთანი დაიბადა 1618 წელს სტამბოლში, მამამისის სულთან აჰმედის გარდაცვალებიდან რამდენიმე თვის შემდეგ. დედამისი ფატმა ხათუნი იყო, რომელმაც სულთანს ორი შეჰზადე: ჯიჰანგირი და ჰასანი გაუჩინა. ისინი აბიდეს დაბადებამდე გარდაიცვალნენ. 1642 წელს აბიდე მიათხოვეს მუსა-ფაშას, რომელიც 5 წლის შემდეგ გარდაიცვალა. ამის შემდეგ აბიდე აღარ გათხოვილა. აბიდე სულთანი გარდაიცვალა 1648 წელს, სტამბოლში.
ლიტერატურა
კატეგორია:დაბადებული 1618 კატეგორია:გარდაცვლილი 1648
სან-მიგელ-დე-აკოსის რაიონი
სან-მიგელ-დე-აკოსის რაიონი (Distrito de San Miguel de Acos) — რაიონი პერუში, ლიმის რეგიონის უარალის პროვინციაში. მდებარეობს ზღვის დონიდან 1 576 მეტრზე. 2007 წლის მონაცემებით, მოსახლეობა 754 ადამიანს შეადგენდა, სიმჭიდროვე 16 ადამიანი კმ²-ზე. ფართობი 48.16 კმ²-ია.
აზოვსკე (მანჰუშის რაიონი)
აზოვსკე (Азовське) — სოფელი უკრაინაში. მდებარეობს დონეცკის ოლქის მანჰუშის რაიონში. 2013 წელს სოფლის მოსახლეობა 443 კაცს შეადგენდა.
რესურსები ინტერნეტში
კატეგორია:მანჰუშის რაიონის სოფლები
კოზლოდუის თემი
კოზლოდუის თემი (Община Козлодуй) — თემი ჩრდილო-დასავლეთ ბულგარეთში. შედის ვრაცის ოლქში. თემის მოსახლეობაა 21 920 ადამიანი, ხოლო ფართობი შეადგენს 284.87 კმ²-ს. მოიცავს 5 დასახლებულ პუნქტს. ადმინისტრაციული ცენტრია ქალაქი კოზლოდუი.
რესურსები ინტერნეტში
კატეგორია:ვრაცის ოლქის თემები კატეგორია:ბულგარეთის თემები
ბრაიან ბერკი
მინიატიურა
ბრაიან ბერკი (დ. 30 დეკემბერი, 1968) — ამერიკელი კინო და სატელევიზიო პროდიუსერი, სცენარისტი. წარსულში მუშაობდა პროდიუსერებთან, ბრედ უესტონთან (Columbia Pictures), ნედ ტენენთან (Sony Pictures) და ჯონ დეივისთან (FOX). 1995 წელს შეუერთდა Gerber Pictures-ს.
2001 წელს ჯეი ჯეი აბრამსთან ერთად დააარსა კომპანია Bad Robot Productions. როგორც კომპანიის აღმასრულებელი ვიცე-პრეზიდენტი, იგი არის Bad Robot-ის მიერ წარმოებული ყველა სატელევიზიო და კინო ფილმის აღმასრულებელი პროდიუსერი.
სქოლიო
კატეგორია:დაბადებული 30 დეკემბერი კატეგორია:დაბადებული 1968 კატეგორია:ამერიკელი პროდიუსერები კატეგორია:ამერიკელი სცენარისტები
დიმიტრი ტაბიძე
დიმიტრი ტაბიძე (დ. 15 აპრილი, 1901 — გ. 19 ნოემბერი, 1965) — ქართველი აგრონომ-მევენახე-ამპელოგრაფი. სოფლის მეურნეობის მეცნიერებათა დოქტორი (1956), პროფესორი (1957), საქართველოს მეცნიერების დამსახურებული მოღვაწე.
დიმიტრი ივანეს ძე ტაბიძე დაიბადა ქუთაისის მაზრის სოფელ ხონში, 1901 წლის 15 აპრილს. 1925 წელს დაამთავრა თსუ-ს აგრონომიის ფაკულტეტი. 1930–1932 წლებში სწავლობდა მემცენარეობის საკავშირო ინსტიტუტის ასპირანტურაში, (ქ. ლენინგრადი) რომლის დამთავრების შემდეგ 1935-1944 წლებში  ჯერ თელავის მევენახეობის და მეღვინეობის საკავშირო ინსტიტუტის, ხოლო შემდეგ საქართველოს მევენახეობისა და მეღვინეობის ინსტიტუტის სელექციის განყოფილების გამგე იყო, 1944-1946 ამავე ინსტიტუტის დირექტორის მოადგილე სამეცნიერო ნაწილში, ხოლო 1946-1956 — სელექციისა და ამპელოგრაფიის განყოფილების გამგე. 1956-იდან გარდაცვალებამდე — საქართველოს მებაღეობის, მევენახეობის და მეღვინეობის ინსტიტუტის ვაზის სელექცია-ჯიშთმცოდნეობის განყოფილების გამგე. 1940 წლიდან დ.ტაბიძე „საბჭოთა კავშირის ამპელოგრაფიის“ ნაშრომის გამოცემის რედკოლეგიაში სამეცნიერო კონსულტატი იყო   ვაზის ქართული ჯიშების საკითხში, ხოლო 1951 წლიდან მთავარი სარედაქციო კოლეგიის წევრი. სწორედ მას ეკუთვნის „საბჭოთა კავშირის ამპელოგრაფიის“ ტომებში გამოქვეყნებული ქართული ვაზის ჯიშების დიდი ნაწილის სრული მონოგრაფიები. 1944 წლიდან ტაბიძე საბჭოთა კავშირის კვების მრეწველობის სამინისტროსთან არსებული  ცენტრალური ამპელოგრაფიული კომისიის წევრი იყო. დიმიტრი ტაბიძე არის 200 სამეცნიერო შრომის ავტორი. მისი ძირითადი ნაშრომებია: „ვაზის ჯიშები საბჭოთა შამპანურისათვის. თბილისი. 1941. „საქართველოს ვაზის ჯიშები. ტომი II - კახეთის ჯიშები“ თბილისი, 1954. Продвижение промышленной культуры винограда в новые горные районы Грузинской ССР. издательство Академии Наук СССР, Москва, 1957. 1960 წელს აკად.ნ.კეცხოველთან და მ.რამიშვილთან ერთად გამოსცა კაპიტალური ნაშრომი „საქართველოს ამპელოგრაფია“ თბილისი. საქ. სსრ მეცნ. აკადემია. 1960. გამოყვანილი აქვს ვაზის ახალი ჯიშები: ქართული საადრეო, სახალხო თეთრი, ქართული მუსკატი და სხვა. დაჯილდოებულია „საპატიო ნიშნის“ ორდენითა და მედლებით.
ლიტერატურა
კატეგორია:ქართველი მეღვინეები კატეგორია:ქართველი აგრონომები კატეგორია:დაბადებული 15 აპრილი კატეგორია:დაბადებული 1901 კატეგორია:გარდაცვლილი 19 ნოემბერი კატეგორია:გარდაცვლილი 1965 კატეგორია:ხონის მუნიციპალიტეტში დაბადებულები
აივაზოვსკოე
აივაზოვსკოე (Айвазовське) — სოფელი უკრაინაში. მდებარეობს ყირიმის ავტონომიური რესპუბლიკის კიროვსკოეს რაიონში. 2013 წელს სოფლის მოსახლეობა 209 კაცს შეადგენდა.
რესურსები ინტერნეტში
კატეგორია:კიროვსკოეს რაიონის სოფლები
სუფლი
სუფლი (Suflí) — მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ვალიე-დელ-ალმანსორის კომარკის შემადგენლობაში. ფართობი — 10,0 კმ². მოსახლეობა — 204 კაცი (2020 წ.).
სქოლიო
კატეგორია:ალმერიის მუნიციპალიტეტები
უგოლსკაია (ვოლოგდის ოლქი)
უგოლსკაია (Угольская) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის რაზინსკოეს სასოფლო დასახლების შემადგენლობაში, ასევე ადმინისტრაციულ-ტერიტორიული დაყოფის მიხედვით მიეკუთვნება რაზინსკის სოფსაბჭოს. მოსახლეობა 2002 წლის მონაცემებით 11 ადამიანს შეადგენდა. საავტომობილო გზით რაიონული ცენტრიდან დაშორებულია 40.5 კილომეტრით, ხოლო სასოფლო დასახლების ცენტრიდან — 16 კილომეტრით. უახლოესი დასახლებული პუნქტებია: ნიკულინსკოე, სავკოვსკაია, რატნოვსკაია.
რესურსები ინტერნეტში
კატეგორია:ხაროვსკის რაიონის დასახლებული პუნქტები
IMAX
IMAX (Image MAXimum-ის აკრონიმი) — ფართოფორმატიანი კინემატოგრაფიული სისტემა, რომელსაც ეფუძნება კინოჩვენების ტექნოლოგიების რიგი და მსოფლიოს კინოთეატრების ტექნიკური არჭურვილობა. ფორმატი 1970 წელს ამავე სახელწოდების კანადურმა კორპორაციამ შეიმუშავა. გამოსახულების დიდი ფორმატის გამო IMAX-ის ტექნოლოგიის ფილმები სხვა კინოთეატრებთან შედარებით ზუსტი საინფორმაციო ტევადობით გამოირჩევა.
ძირითად კინოთეატრებში ეკრანის სიგანე დარბაზის სიგანეზე უფრო მოკლეა, ხოლო IMAX-ში იგი ფართოა და აღემატება ძირითად სიგანეს. შედეგად გამოსახულების კუთხოვანი ზომები აღემატება ნებისმიერ ადგილზე მჯდარი ადამიანის ხედვის არეს - 60—120°-ით ჰორიზონტალურად და 40—80°-ით ვერტიკალურად. ამ პროპორციების ხარჯზე გამოსახულების ზღვარი ხედვის არეს მიღმა გადის და ქმნის ფილმში რეალურად „ყოფნის“ ეფექტს, რაც უფრო მეტად მიღწეულია 3-D ფილმის შემთხვევაში. თავისი თვისებებით IMAX „გიგანტური ეკრანის“ ტექნოლოგიათა სიის სათავეშია მოქცეული, Iwerks-თან და Astrovision-თან ერთად.
ოქროს გლობუსის 56-ე დაჯილდოება
ოქროს გლობუსის 56-ე დაჯილდოება გაიმართა 1999 წლის 24 იანვარს.
რესურსები ინტერნეტში
კატეგორია:ოქროს გლობუსი
ჯულიეტა ლანტერი
მინი|ჯულიეტა ლანტერი ჯულიეტა ლანტერი (დ. 22 მარტი, 1873 — გ. 25 თებერვალი, 1932) — იტალიელი-არგენტინელი ფიზიკოსი, მოაზროვნე, არგენტინაში ქალთა უფლებების დამცველი და სოციალური მოძრაობის მხარდამჭერი.
ბიოგრაფია
ჯულიეტა დაიბადა იტალიის სამეფოში პროვინცია კუენოს სოფელში (დღეს საფრანგეთი - ლა-ბრიგი). მისი მშობლები 1879 წელს არგენტინაში წავიდნენ ემიგრაციაში, სადაც ის ბუენოს-აირესში და ლა-პლატაში იზრდებოდა.
1891 წელს, ის პირველი ქალი გახდა, რომელიც რაფაელ ერნანესის სახელობის ეროვნულ კოლეჯში ჩაირიცხა. 1898 წელს ფარმაკოლოგიაში მიიღო ბუენოს-აირესის უნივერსიტეტის ხარისხი.
მან დააარსა თავისუფლად მოაზროვნე ქალების ეროვნული ლიგა და გამოსცა ჟურნალი La Nueva Mujer. 1910 წელს მონაწილეობდა ქალთა შაერთაშორისო კონგრესის, ხოლო მოგვიანებით ბავშვთა კეთილდღეობის კონგრესის ორგანიზებაში.
1932 წლის 23 თებერვალს ბუენოს-აირესში მას ავტომოგბილი დაეჯახა. ორი დღის შემდეგ ჯულიეტა 58 წლის ასაკში გარდაიცვალა. მის დასაფლავებას 1000-ზე მეტი ადამიანი დაესწრო.
2001 წელს ბუენოს-აირესის ახალ უბანში ერთ-ერთ ქუჩას მისი სახელი ეწოდა.
სქოლიო
კატეგორია:დაბადებული 22 მარტი კატეგორია:დაბადებული 1873 კატეგორია:გარდაცვლილი 25 თებერვალი კატეგორია:გარდაცვლილი 1932 კატეგორია:იტალიელი არგენტინელები
კრივოდოლის თემი
კრივოდოლის თემი (Община Криводол) — თემი ჩრდილო-დასავლეთ ბულგარეთში. შედის ვრაცის ოლქში. თემის მოსახლეობაა 10 054 ადამიანი, ხოლო ფართობი შეადგენს 326.86 კმ²-ს. მოიცავს 15 დასახლებულ პუნქტს. ადმინისტრაციული ცენტრია ქალაქი კრივოდოლი.
რესურსები ინტერნეტში
კატეგორია:ვრაცის ოლქის თემები
აივოვოე
აივოვოე (Айвове) — სოფელი უკრაინაში. მდებარეობს ყირიმის ავტონომიური რესპუბლიკის ბახჩისარაის რაიონში. 2013 წელს სოფლის მოსახლეობა 491 კაცს შეადგენდა.
რესურსები ინტერნეტში
კატეგორია:ბახჩისარაის რაიონის სოფლები
ფედიაკოვო (ვოლოგდის ოლქი)
ფედიაკოვო (Федяково) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის რაზინსკოეს სასოფლო დასახლების შემადგენლობაში, ასევე ადმინისტრაციულ-ტერიტორიული დაყოფის მიხედვით მიეკუთვნება რაზინსკის სოფსაბჭოს. მოსახლეობა 2002 წლის მონაცემებით 0 ადამიანს შეადგენდა. საავტომობილო გზით რაიონული ცენტრიდან დაშორებულია 39 კილომეტრით, ხოლო სასოფლო დასახლების ცენტრიდან — 4 კილომეტრით. უახლოესი დასახლებული პუნქტებია: იუდინსკაია, კვაშნიხა, პაუნიხა.
რესურსები ინტერნეტში
კატეგორია:ხაროვსკის რაიონის დასახლებული პუნქტები
მრგვალი ციხე
ციხეზე არსებული წარწერების მიხედვით იგი აშენდა 1232 წელს. მისი მშენებელი იყო — შირვანშაჰ  გერშაცპეს არქიტექტორი აბდულმეჯიდ იბნ მაქსუდი. ციხე მრგვალი ფორმისაა. მას დღემდე ადგილობრივი მოსახლეობა შიჰ გალასის (შეიჰის ციხეს) უწოდებს.
ციხის ძირითადი გალავანის სიმაღლე შეადგენს 16 მეტრს, ხოლო დიამეტრი 7,6 მეტრს. ციხის შიდა ნაწილი დაყოფილია სფეროს ფორმის  გუმბათებით  3 იარუსად. ისინი ერთმანეთს უერთდებიან წრიული კიბეებით. .
ციხე იყოფა 5 იარუსად.
სქოლიო
კატეგორია:აზერბაიჯანის ციხესიმაგრეები
რამანის ოთხკუთხედი კოშკი
რამანის ოთხკუთხედი კოშკი (Ramana qalası) — განლაგებულია ბაქოს დასახლება რამანაში.
ისტორია
აღმართულია XIV საუკუნეში შირვანშაჰთა ბრძანების მიხედვით. მისი დანიშნულება იყო თავდაცვითი ფუნქციის შესრულება. კოშკის განმასხვავებელი თვისება იყო ის, რომ იგი განკუთვნილ იყო დროებითი თავშესაფრისთვის და არა გრძელვადიანი ცხოვრებისთვის.
კულტურაში
ციხე-სიმაგრე გამოყენებული იქნა ისეთი მხატვრული ფილმების გადაღების პროცესში, როგორებიცაა: „ქოროღლი“, „ნასიმი“ და „ბაბექი“. „ქოროღლის“ გადაღებამდე ციხე იმყოფებოდა დანგრეულ მდგომარეობაში და ამ ფილმის გადაღების მიზნით აღდგენილ იქნა. აღდგენითი სამუშაოები ჩატარდა 1956 წელს.
არქიტექტურა
კოშკის სიმაღლე შეადგენს 15 მეტრს. მას გააჩნია 4 სართული. ტერიტორიას, სადაც კოშკი მდებარეობს ეზოსა და კედლებს გრძელი მრავალწახნაგოვანი ფორმა გააჩნია.
კოშკი აგებულია თეთრი ქვისგან. შენობის მარცხენა მხარეს ორი კიბეა. სართულებს შორის შეიძლება გადაადგილებულ იქნას მხოლოდ მისაყუდებელი კიბით. ეზოში შესასვლელი მდებარეობს დასავლეთ ნაწილში. კოშკში შესასვლელი მდებარეობს ციხის კედელს შორისა  ვიწრო უფსკრულის მხრიდან.
სქოლიო
კატეგორია:აზერბაიჯანის ციხესიმაგრეები კატეგორია:აზერბაიჯანის არქიტექტურა კატეგორია:მსოფლიო მემკვიდრეობის ძეგლები აზერბაიჯანში კატეგორია:ისლამური არქიტექტურა
მეზდრის თემი
მეზდრის თემი (Община Мездра) — თემი ჩრდილო-დასავლეთ ბულგარეთში. შედის ვრაცის ოლქში. თემის მოსახლეობაა 21 627 ადამიანი, ხოლო ფართობი შეადგენს 513.77 კმ²-ს. მოიცავს 28 დასახლებულ პუნქტს. ადმინისტრაციული ცენტრია ქალაქი მეზდრა.
რესურსები ინტერნეტში
კატეგორია:ვრაცის ოლქის თემები კატეგორია:ბულგარეთის თემები
ოთხკუთხა ციხე (მარდაკიანი)
ოთხკუთხა ციხე — ციხესიმაგრე აზერბაიჯანის დედაქალაქ ბაქოში, რომელიც აგებულია XIV საუკუნეში. განლაგებულია ბაქოს დასახლება მარდაკიანში. აშენებულია ქესრანიდთა დინასტიის შირვანშაჰ  აჰსიტან  I, შირვანშაჰ მანუჩეხრ III შვილის მიერ. ეს ციხე აგებული იყო ახსიტანის მტერზე ბრწყინვალე გამარჯვების აღსანიშნავად. ციხის სიმაღლე შეადგენს 22 მეტრს, ქვედა სისქე 2,1 მეტრს, ხოლო ბოლოში 1,6 მეტრს. შიგნით ციხე 5 იარუსად იყოფა.
სქოლიო
კატეგორია:აზერბაიჯანის ციხესიმაგრეები